CELEX: 62020TN0613
Language: et
Date: 2020-10-03 00:00:00
Title: Kohtuasi T-613/20: 3. oktoobril 2020 esitatud hagi – Junqueras i Vies versus parlament

16.11.2020   
            
            
               ET
            
            
               Euroopa Liidu Teataja
            
            
               C 390/48
            
         
      3. oktoobril 2020 esitatud hagi – Junqueras i Vies versus parlament
      (Kohtuasi T-613/20)
      (2020/C 390/65)
      Kohtumenetluse keel: hispaania
      
         Pooled
      
      
         Hageja: Oriol Junqueras i Vies (Sant Joan de Vilatorrada, Hispaania) (esindaja: advokaat A. Van den Eynde Adroer)
      
         Kostja: Euroopa Parlament
      
         Nõuded
      
      Hageja palub Üldkohtul võtta vastu vaidlustatud akti tühistamiseks esitatud hagiavaldus koos lisatud dokumentidega, tunnistada see vastuvõetavaks ning tunnistada selles esitatud väiteid arvesse võttes käesoleva menetluse esemeks olev akt tühiseks koos kõigi selle tagajärgedega, mõistes kohtukulud välja kostjalt.
      
         Väited ja peamised argumendid
      
      Käesolev hagi on esitatud Euroopa Parlamendi otsuse peale, mille president Sassoli tegi teatavaks 23. juuli 2020. aasta istungil, võttes arvesse Hispaania keskvalimiskomisjoni (Junta Electoral Central, edaspidi „keskvalimiskomisjon“) 3. jaanuari 2020. aasta otsust, mis tehti enne Tribunal Supremo (Hispaania kõrgeim kohus) 9. jaanuari 2020. aasta otsust Euroopa Kohtu 19. detsembri 2019. aasta otsus alusel kohtuasjas C-502/19 O. Junquerase osas, tehes teatavaks, et Euroopa Parlamendi liikme staatus kuulub Oriol Junqueras i Viese asemel Jordi Solé i Ferrandole.
      Hageja esitab hagi põhjenduseks viis väidet.
      
                  1.
               
               
                  Esimene väide, et on rikutud O. Junqueras i Viese Euroopa Liidu põhiõiguste harta (edaspidi „harta“) artikli 41 lõigetest 1 ja 2 ning artiklist 47 tulenevaid õigusi, võttes arvesse otsuste vastuvõtmise menetlust ja oodates selles küsimuses Euroopa Liidu Üldkohtu otsust (kohtuasi T-24/20) ning arvestades, et Euroopa Kohtule on esitatud ajutiste meetmete kohaldamise taotlus (kohtuasi C-201/20); Euroopa Parlamendi valimisi käsitleva akti (1976) artikli 13 lõiget 3 ja Euroopa Parlamendi kodukorra artikli 4 lõikeid 4, 7 ja 8.
                  
                              —
                           
                           
                              Seoses sellega väidab hageja, et Euroopa Parlamendi valimisi käsitleva akti (1976) artikli 13 lõiget 3 ning parlamendi kodukorra artikli 4 lõiget 7 tuleb tõlgendada selliselt, et neis on nõutud, et menetlus peab olema kooskõlas õigustega, mis on antud nimetatud sätetega, mis võimaldab väita ja kontrollida erandite esinemist O. Junqueras i Viese parlamendiliikme koha vabanemise teatavaks tegemisel ning seda, et tema asendamine teise Euroopa Parlamendi liikmega on põhjendamata.
                           
                        
            
                  2.
               
               
                  Teine väide, et on rikutud harta artikli 39 lõikeid 1 ja 2, ELLi artikli 14 lõiget 3, Euroopa Parlamendi valimisi käsitleva akti (1976) artikli 1 lõiget 3, lojaalse koostöö põhimõtet, mis on sätestatud ELLi artikli 4 kolmandas lõigus (käesoleval juhul Tribunal Supremo (Hispaania kõrgeim kohus) poolt), Euroopa Liidu õiguse ülimuslikkuse põhimõtet, privileegide ja immuniteetide protokolli nr 7 artikli 9 teist lõiku ning Euroopa Parlamendi kodukorra artiklit 6.
                  
                              —
                           
                           
                              Seoses sellega väidab hageja, et Euroopa Liidu Kohtu 19. detsembri 2019. aasta otsust kohtuasjas C-502/19, mis käsitleb konkreetselt O. Junqueras i Viest ja milles on nõutud, et Euroopa Parlamendile tuleb esitada parlamendiliikme staatuse äravõtmise taotlus, ei ole tegelikult arvesse võetud, samas kui seda kohtuotsust kohaldati aga selleks, et asendada O. Junqueras ühe teise Euroopa Parlamendi liikmega.
                           
                        
                              —
                           
                           
                              Teise võimalusena väidab hageja, et Euroopa Parlamendi valimisi käsitleva akti artikli 13 lõiget 1 ja Euroopa Parlamendi kodukorra artikli 4 lõiget 7 tuleb vastavalt tema väidetule tingimata tõlgendada selliselt, et Euroopa Parlamendil on lubatud kindlaks teha, et on täidetud erandi tegemise tingimused parlamendiliikme koha vabanemise teatavaks tegemisel, mis selles sättes ette on nähtud, kui selle põhjusi hinnatakse ilma et võetakse arvesse hindamist riigisiseste õigusnormide kohaselt, mida tehti tegelikult keskvalimiskomisjoni [3.] jaanuari [2020. aasta] otsuse suhtes.
                           
                        
            
                  3.
               
               
                  Kolmas väide, et on rikutud harta artikli 39 lõikeid 1 ja 2, Euroopa inimõiguste ja põhivabaduste konventsiooni 1. lisaprotokolli artiklit 3, privileegide ja immuniteetide protokolli nr 7 artiklit 9 (esimese lõigu punktid a ja b) ning Euroopa Parlamendi kodukorra artiklit 6.
                  
                              —
                           
                           
                              Hageja väitel on õigusvastaselt rikutud O. Junqueras i Viese immuniteete, mida on tunnustatud nimetatud Euroopa Liidu privileegide ja immuniteetide protokolli nr 7 artiklis 9 (esimese lõigu punktid a ja b).
                           
                        
            
                  4.
               
               
                  Neljas väide, et on rikutud privileegide ja immuniteetide protokolli nr 7 artikli 9 esimese lõigu punkti a, harta artikli 39 lõikeid 1 ja 2, EIÕK 1. lisaprotokolli artiklit 3, Euroopa Parlamendi kodukorra artiklit 6 ning Euroopa Parlamendi valimisi käsitleva akti (1976) artikli 13 lõiget 3, kuivõrd Tribunal Supremo (Hispaania kõrgeim kohus) kohtupraktika, mis on O. Junquerase vastu tema enda tegude suhtes alustatud erimenetluses kriminaalasjas contra legem ning ad hoc ja ad hominem, on vastuolus Hispaania õigusnormidega, milles on nõutud, et enne valitud parlamendiliikme vastu kriminaalmenetluse alustamist esitatakse parlamendiliikme staatuse äravõtmise taotlus, mille kohta ei ole ühtegi pretsedenti, nagu Tribunal Supremo (Hispaania kõrgeim kohus) ise ka tunnistab.
               
            
                  5.
               
               
                  Viies väide, et on rikutud harta artiklit 20, kuivõrd O. Junquerast ja teda vaidlustatud akti alusel asendavat Euroopa Parlamendi liiget koheldakse seaduse ees ebavõrdselt sellega, et liidu õiguse tõlgendamisel ei kohaldata nende suhtes samu tingimusi.